Пейо Яворов
Възхожда тя

chitanka.info

Възхожда тя и грей — звезда на моя блян несвесен,

но копнея аз за светлина,

че тя е призрак нетелесен —

и една

сънувана, ала непрозвучала песен.

Сто тела, които доближавах и презрях,

на миналото сенки безпокойни,

гледайте звездите, вижте я сред тях, —

елате, жрици на желанията знойни,

и простете моя грях!

Възхожда тя, но вие сте жестоко отмъстени,

че очите ми са в нея приковани, аз ревнувам нейните лъчи.

в безкрая устремени:

нейното мълчание звучи

бог знае где — за херувимите пленени.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.